**MASARYKOVA UNIVERZITA V BRNĚ**

Fakulta sociálních studií Katedra žurnalistiky

Barbora Sčensná (UČO 483686)

Kritická reflexe

Audiocafé (dílna) (ZURb1411)

Mediální studia a žurnalistika – Politologie

Bakalárske prezenčné štúdium – dvojoborové

akademický rok 2020/2021

Kritická reflexe

Audiocafé je proste srdcovka. Po dlhodobom premýšľaní ako jednoducho opísať tento predmet mi v hlave neustále prúdili pozitívne konotované myšlienky. Najsilnejšia stránka tohto predmetu je zahniezdená priamo v jeho podstate. Predmet, ktorý stojí na báze spojenia príjemnej atmosféry a získavania nových informácií je lákavou myšlienkou, ktorá vďaka dobrej organizácií napĺňa svoj potenciál do poslednej kvapky. A to aj napriek nepriaznivej situácií, ktorá nám korona vytvorila.

Nebudem klamať, už množstvo krát som si tento predmet registrovala. Raz som sa do kapacity nezmestila inokedy sa mi to časovo krylo s prácou… Jednoducho, stále sa niečo našlo. Aj napriek tomu, že pandémia spôsobila veľa ľuďom množstvo nepríjemností, mne to otvorilo dvere k veciam, na ktoré som predtým nemala čas. Medzi ne radím určite aj tento predmet. A to, že to bolo vyučované online? Veď je to bonus. Ľahnúť si do postele uvoľniť a ponoriť sa do zaujímavých príbehov či úvah, s prídavkom autorových skuseností, je vskutku nie len príjemným ale aj užitočne stráveným večerom. Navyše podcasty väčšinou so mnou počúvala celá rodina, čo otvorilo nám všetkým dvere do siahodlhej diskusie, ktorá takmer vždy skončila aj niekoľko hodín po polnoci.

Samozrejme, je pravdou, že pitie kávy či čaju so spolužiakmi profesormi a autormi by malo tiež to svoje čaro. Každopádne si nemyslím, že kurz bol o niečo ukrátený. Kurz nám poskytol rôznorodé podcasty, ktoré nás nie len obohatili o informácie či myšlienky o ktorých sme nevedeli alebo sa nad nimi nezamýšľali ale taktiež nám poskytol náhľad do procesu ako podcasty autori spracúvajú. Mňa osobne podcasty inšpirovali k používaniu zvuku. Ako dodať podcastu správnu hudbu, zvuk či ako využiť ticho pre podtrhnutie tej správnej atmosféry, ktorú mu chceme dať. Osobne som si veľmi zamilovala sériu podcastov Na dreň. Všetky jeho diely som si vypočula (opäť s celou rodinou) v priebehu pár dní. Spojitosť kontroverzných tém a kresťanstva je v mojich očiach odvážnym krokom, ktorý si získal isto nie jedného poslucháča.

K podcastom, ktoré ma zaujali a rada sa k nim vraciam, by som zaradila aj diela od Martiny Havličkovej Holej, ktoré nám boli odprezentované hneď prvý týždeň, a ktoré sa vyznačujú okrem aktuálnej tématiky aj excelentným zvukovým spracovaním.

Dielo, ktoré mi nedalo v noci spávať, aj takto by sa dal synonimizovať podcast s názvom Zpověď: o dívce, kterou zneužil kněz. Sila tohto podcastu nespočívala len v téme, ale najmä v jeho spracovaní. Ten hlas, dnes už ženy, ktorá hovorila svoj životný príbeh, bol tak autentický, tak pravdivý… Každé jej slovo som prežívala s ňou, v každom jej nadýchnutí človek cítil to trápenie, tú ťažobu. Veľký obdiv, patrí autorom, ktorí jej výpoveď zanechali takú aká je čím podcastu vdýchli nervóznu, pochmúrnu atmosféru.

Samozrejme našli sa aj podcasty, ktoré ma nechytili za srdce. A to napríklad o Zrní a Zrníčku alebo Vzpomínky na budoucnost, ktoré sme počúvali naraz v jeden večer. To však, nie je chyba autorov ani výberu, práve naopak. Výber to bol zaujímavý, dodal tú správnu pestrosť a rôznorodosť. Autori sa so zvukmi podcastu pekne vyhrali. Jednoducho, bola to technicky výborne spracované. Nevedela som sa naladiť na vlnu a najmä tému týchto dvoch výberov. A aj napriek tomu, že som hádam myšlienku podcastov nakoniec pochopila, nezavládol vo mne pocit, že by som sa k nim ešte chcela niekedy vracať.

Vo všeobecnosti, by som sa chcela veľmi poďakovať najmä profesorom, ktorí nám posyktli možnosť stretnúť sa so samotnými autormi, ale aj autorom, ktorí sa s nami boli ochotní podeliť o vlastné zážitky a skúsenosti. Tento kurz jednoznačne vyniká nad ostatnými svojou priateľskou, pohodovou a uvoľnenou atmosférou. Nebude to náhoda, že každý študent pozná tento predmet dôverne aj keď ho neabsolvoval, rovnako ako nebude náhoda jeho plná kapacita, ktorá je azda už pár minút po začatí registrácie. Ďakujem aj svojim spolužiakom za zaujímavé otázky, ktoré mi ani na um neprišli ale ich odpoveď ma veľmi zaujímala. Verím, že tento predmet pobeží na našej fakulte ešte veľmi dlho, prinesie študentom do života veľa vedomostí a podmetov k ich ďalšej tvorbe. Robíte to úžasne, neprestávajte a pokračujte. Ako som začala, tak to aj ukončím. Audiocafé je proste srdcovka.